text: Úrslit frá yvirlitstrolingunum í summar
text: #000001
text: Kvinna dømd 6 ára fongsulsrevsing fyri at smugla kokain
text: #000002
text: Jan Ziskasen er farin frá sum samtaksstjóri í Føroya Tele, og William Joensen, fíggjarstjóri, tekur fyribils við stjórastarvinum. Nevndin í Føroya Tele ynskir at seta út í kortið av nýggjum, og tí verður ein menningartilgongd sett í verk í samtakinum.
text: #000003
text: Álit um universitetssjúkrahús handað landsstýriskvinnuni
text: #000004
text: Stong Havstovuna og opna Bankan
text: #000005
text: 24FO.NEWS > Fólk og Samfelag > Almennur borgarafundur um skitsuuppskotið “Urtagarðsbýurin”
text: #000006
text: Almennur borgarafundur um skitsuuppskotið “Urtagarðsbýurin”
text: #000007
text: Almennur borgarafundur um skitsuupskotið “Urtagarðsbýurin – ein livandi, fjøllbroyttur og grønur miðbýur” verður mikudagin 25. januar kl. 19 í Finsen.
text: #000008
text: Kommunan hevur ynski um at endurskoða miðbýarkjarnan í tann mun, at býurin verður tættaður við fleiri bústøðum og trivnaðarátøkum, sum fáa vitjandi at støðast, samstundis sum at sereyðkennini í miðbýnum verða varðveitt og styrkt.
text: #000009
text: Her verður serliga hugsað um at varðveita tær mongu smogurnar, ið binda býin saman, smáu og snøggu býarhúsini við mønutekju, umframt bygningar sum gamla Føroya Banka, Ebenezer, Kondittaríið, gamla Sparikassan, Ráðhúsið og Meiaríið.
text: #000010
text: Í mong ár hevur miðbýarkjarnin í Tórshavn verið merktur av nógvari bilferðslu. Bilurin tykist at hava fyrstarætt í býaarrúminum, og parkeringin fyllir nógv. Ein part av árinum hava vit tómar gøtur og eina so at siga lívleysa miðbýarkjarnu.
text: #000011
text: Tí mugu vit ásanna, at miðbýurin hevur tørv á neyvari ásetingum um virksemi, sum stuðlar undir at býurin gerst virkin alt árið. Okkara býarkjarna hevur tørv á at fóta sær og livna upp aftur. Sum almennur og fólksligur miðdepil, hevur miðbýurin tørv á miðvísari menning, har átøk støðugt eiga at fremjast, ið raðfesta trivnað, fjølgan og fjálgan.
text: #000012
text: Í hesum sambandi hevur Tórshavnar kommuna latið gjørt skitsuppskot av miðbýarkjarnuni, har ymisk menningarátøk verða lýst. Til dømis verður raðfest at fáa fleiri bústaðir oman í miðbýin, at styrkja grøna dámin og at menna eitt trygt gonguumhvørvi.
text: #000013
text: Skitsuuppskotið skal skiljast sum ein langskygd ætlan, ið er gjørd við tí endamáli at vera hugsjónarligt grundarlag undir eitt nú broytingum av byggisamtyktini fyri økið.
text: #000014
text: Umframt at hendan ætlanin leggur dent á at styrkja ymisk viðurskifti í býnum, so sum klima, ljós- og skuggaviðurskifti, so hevur ætlanin sjálvandi eisini eina ávísa ávirkan á virkandi í býnum.
text: #000015
text: Hesi viðurskifti ynskir kommunan at kunna um á borgarfundinum nú mikudagin tann 25. januar í Finsen kl. 19.
text: #000016
text: Trý øki afturat boðin út omanfyri Argjahamar
text: #000020
text: Din e-mailadresse vil ikke blive publiceret. Krævede felter er markeret med *
text: #000022